《古意》
明代·刘鸿渐

自居戍交河，两见霜风逼。妾住燕山南，君住燕山北。

欲寄征人衣，茫茫路何极。纤手理素书，涕泗时沾臆。

愿持千里心，托此孤鸿翼。

作者简介：刘鸿渐，字绍嘉。东莞人。明神宗万历时人。理学家，学者称磐石先生。尝六中副车，年八十七卒。有《易说》、《兰轩诗文集》、《汇雅》、《省劝录》诸书。民国张其淦《东莞诗录》卷一八有传。